Roberto Rivelino

Roberto Rivelino (* 1. január 1946, São Paulo) je bývalý brazílsky futbalový reprezentant.

Je synom talianskych imigrantov z Macchiagodeny. Preslávil sa charakteristickými fúzami, tvrdými priamymi kopami z veľkej vzdialenosti, dobrými prihrávkami a svojským spôsobom kontroly lopty. Je považovaný za jedného z najlepších ofenzívnych stredopolarov svojej generácie.

Väčšinu svojej klubovej kariéry odohral v drese Corinthians. V roku 1974 prestúpil do Rio de Janeira, konkrétne do klubu Fluminense. Rivelino debutoval na majstrovstvách sveta 1970, kde odohral výborné zápasy a spolu so spoluhráčmi akými boli Pelé, či Tostão získali pre Brazíliu tretí titul majstra sveta. Rivelino neskôr reprezentoval Brazíliu aj na Majstrovstvách sveta 1974 a 1978.

Zdroj

Externé odkazy 
 Planetworldcup.com 

Brazílski futbalisti
Hráči Corinthians
Hráči Fluminense FC
Hráči Majstrovstiev sveta vo futbale 1970
Hráči Majstrovstiev sveta vo futbale 1974
Hráči Majstrovstiev sveta vo futbale 1978
Majstri sveta vo futbale
Osobnosti zo São Paulo